Diari Oficial de la Generalitat Valenciana


Sumari del DOGV 3484, del 29-04-1999 (1999/2863)

Informació pública de l'acceptació de la delegació en la Diputació Provincial d'Alacant de les facultats atribuïdes a l'Ajuntament d'Alacant en matèria de recaptació, en període executiu, de determinats ingressos de dret públic.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2863


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Informació pública de l'acceptació de la delegació en la Diputació Provincial d'Alacant de les facultats atribuïdes a l'Ajuntament d'Alacant en matèria de recaptació, en període executiu, de determinats ingressos de dret públic. [1999/M2863]
  
La Diputació Provincial d'Alacant, en sessió plenària de data 4 de febrer de 1999, va adoptar entre altres els següents acords:
  
"Primer
  
Acceptar la delegació en aquesta Diputació Provincial d'Alacant de les facultats atribuïdes a l'Ajuntament d'Alacant en matèria de recaptació, en període executiu, de determinats ingressos de dret públic, especificats si escau, que s'efectue per acord plenari de l'Ajuntament d'Alacant d'acord amb el següent text en la seua part dispositiva:
  
"Primer
  
Delegar en la Diputació Provincial d'Alacant les facultats que aquest Ajuntament té atribuïdes en matèria de recaptació, en període executiu, de tots els ingressos de dret public municipals, i atorgar-li el caràcter d'òrgan recaptador municipal, amb el contingut i l'abast que s'estableixen en el present acord.
  
Segon. Contingut i abast de la delegació
  
1) Es deleguen les facultats de recaptació en període executiu dels deutes en rebut i en liquidacions d'ingrés directe. Aquestes facultats es refereixen a totes les actuacions que comprén la gestió recaptadora en via executiva, d'acord amb la legislació aplicable, i expressament les següents:
  
a) L'exclusiva legitimitat per a rebre el pagament i assenyalar el lloc i els mitjans per a realitzar-lo, així com emetre instruments de cobrament i determinar els requisits formals d'aquests i dels justificants que puguen substituir-los. Aquesta facultat serà aplicable a tots els cobraments tant de rebuts com de liquidacions d'ingrés directe, que s'efectuen una vegada transcorregut el període voluntari, s'hagen produït o no els càrrecs definitius, havent-se de realitzar-se els dits cobraments, en tot cas, a través de Suma pel procediment que s'establisca.
  
b) Proposar a l'Ajuntament la resolució dels recursos contra la provisió de constrenyiment. Per a això els títols executius s'expediran acreditant fefaentment haver-se efectuat la notificació individual o col·lectiva de les liquidacions corresponents.
  
c) Conferir i revocar a les entitats de dipòsit el caràcter d'entitats col·laboradores i establir els límits i condicions que regulen la col·laboració.
  
d) Concedir o denegar ajornaments i fraccionaments de pagament, a l'empara de la legislació vigent.
  
e) Rebre i custodiar garanties de deutes o dispensar-los.
  
f) Ordenar la constitució d'hipoteques especials.
  
g) Dictar acords de derivació de procediment.
  
h) Efectuar peritatges i valoracions dels béns embargats.
  
i) Autoritzar i presidir subhastes.
  
j) Acordar la suspensió del procediment.
  
k) Entaular i resoldre terceries de domini i de millor dret.
  
l) Proposar l'adjudicació de finques a l'Ajuntament. La falta de contestació expressa a la proposta d'adjudicació, en el termini de tres mesos, s'entendrà negativa si existeixen càrregues preferents i positiva, si no existeixen aquestes càrregues; en ambdós casos se seguirà el procediment ordinari.
  
ll) Resoldre les reclamacions en queixa que s'interposen contra els actes de gestió recaptadora distints a la provisió de constrenyiment.
  
m) Acordar la declaració definitiva de crèdit incobrable de conformitat amb l'article 163 i següents del Reglament General de Recaptació, sense intervenció municipal; sense perjudici de la facultat de rehabilitació de crèdits incobrables que correspon a l'Ajuntament.
  
n) Sol·licitar del Centre de Gestió Cadastral, de la Direcció Provincial de Trànsit així com de l'Agència Estatal de l'Administració Tributària, els informes i els documents amb transcendència tributària necessaris per a la tramitació d'expedients de recaptació, així com proposar baixes, si escau, procedents d'errades materials, sempre que existisca constància en document que ho acredite.
  
ñ) Proposar els acords d'afecció de béns resultants del procediment de recaptació.
  
o) L'expedició dels certificats per a la seua inscripció en el Registre de la Propietat de les finques adjudicades a l'Ajuntament, d'acord amb el que disposa l'article 159 del Reglament General de Recaptació i l'article 26 del Reglament Hipotecari.
  
p) Instruir expedients perquè l'Ajuntament declare la prescripció d'ofici i la consegüent data per "altres motius" en els següents casos:
  
Per a valors individuals que es detecten en el procediment executiu, d'acord amb la normativa aplicable en cada cas.
  
Per a expedients col·lectius, es tramitarà anualment abans del 10 de juny de cada any, per a tots aquells deutes prescrits en l'any anterior que no hagen sigut així declarats individualment, de conformitat amb el que estableix l'article 60 del Reglament General de Recaptació (Reial Decret 1.684/1990 de 20 de desembre)
  
Queden exceptuades expressament de la present delegació l'expedició dels títols executius, dictar la provisió de constrenyiment i resoldre els recursos contra aquesta.
  
2) Es deleguen les facultats de gestió tributària dels interessos de demora que, d'acord amb el que estableix l'article 128 de la Llei General Tributària, generen els deutes especificats en el punt 1 d'aquest apartat i, en concret les següents:
  
a) Practicar les liquidacions que corresponguen d'acord amb la normativa vigent (article 109.4 a) del Reial Decret 1.684/1990).
  
b) Emetre instruments de cobrament.
  
c) Resoldre els expedients de devolució d'ingressos indeguts, d'acord amb el que estableix el Reial Decret 1.163/1990.
  
d) Certificar el descobert i dictar la provisió de constrenyiment de les liquidacions d'interés de demora que no siguen satisfetes en període voluntari.
  
Tercer. Condicions de la delegació
  
1) La Diputació Provincial d'Alacant exercirà les facultats objecte de la present delegació a través de l'organisme autònom provincial Suma. Gestió Tributària. Diputació d'Alacant (en endavant Suma).
  
2) Per a l'exercici de les facultats delegades, Suma s'atindrà a l'ordenament local i a la legislació aplicable, d'acord amb el que estableix la Llei Reguladora de les Hisendes Locals, així com a la normativa que, en matèria de gestió i recaptació, puga dictar la Diputació Provincial en ús de la potestat reglamentària disposada en l'article 106.2 de la Llei de Bases del Règim Local.
  
3) Per a l'exercici de les funcions delegades en el present acord, Suma percebrà la següent compensació econòmica:
  
a) El 13,5 % del deute tributari definit d'acord amb l'article 58 de la Llei General Tributària, recaptat en període executiu, exclòs l'interés de demora del dit període i el recàrrec de constrenyiment, és a dir, exclusivament sobre el principal. En cas de preus públics i altre tipus d'ingressos de dret públic no tributaris, aquest percentatge girarà sobre el principal recaptat.
  
Aquest percentatge podrà variar en funció de les quantitats que en l'any s'obtinguen per aquest concepte, tenint en compte els següents trams d'imports, sempre que l'import total de càrrec de valors a gestionar a l'inici de l'exercici es mantinga en més menys un 15% del pendent actual:
  
Menys de 800 milions de PTA 12%
  
Entre 800 i 950 milions de PTA 12,5%
  
Entre 951 i 1.050 milions de PTA 13%
  
Entre 1.051 i 1.150 milions de PTA 13,5%
  
Entre 1.151 i 1.250 milions de PTA 14%
  
Més de 1.250 milions de PTA 15%
  
b) El 4% dels interessos de demora que es liquiden i recapten tant en període voluntari com en període executiu.
  
c) El 4% dels cobraments per reposició a voluntària.
  
4) Els períodes de facturació de la recaptació executiva de Suma comencen els dies 11 de cada mes i finalitzen els dies 10 del mes natural següent.
  
La liquidació a l'Ajuntament de les quantitats recaptades en e dit període de facturació es realitzarà entre els dies 5 i 10 del mes natural següent a la finalització d'aquest.
  
El retard en la percepció de la dita liquidació suposarà la meritació d'interessos de demora a favor de l'Ajuntament.
  
La quantitat a ingressar a l'Ajuntament resultant de la liquidació, s'obtindrà de descomptar la compensació econòmica que procedisca de la corresponent recaptació bruta obtinguda en el període de facturació.
  
Simultàniament a la transferència, Suma lliurarà a l'Ajuntament la informació de les gestions realitzades en el mes tal i com es determine conjuntament.
  
5) La compensació dels deutes en període executiu que de conformitat amb la legislació vigent, l'Ajuntament poguera acordar, requerirà la intervenció de Suma per a la seua realització, i caldrà entendre com a deutes cobrats, a efectes dels establits en l'apartat tercer 3.a) del present acord i dels recàrrecs i participacions que a la Diputació Provincial puguen correspondre en aquests.
  
6) Els càrrecs de valors que s'efectuen a Suma per a cobrar-los en via executiva, es realitzaran: en el cas de deutes per rebut, coincidint amb la posada al cobrament dels padrons en període voluntari, lliurant a l'Ajuntament de forma provisional còpia d'aquests.
  
Una vegada finalitzat el termini de cobrament voluntari, en un termini màxim de dos mesos, el Ajuntament lliurarà càrrec definitiu dels valors pendents, per a cobrar-los en via de constrenyiment.
  
En tot cas, perquè els dits càrrecs es puguen contraure per Suma durant l'exercici comptable, hauran de ser lliurats per l'Ajuntament abans del 10 de desembre de cada any.
  
En el cas de deutes per liquidacions d'ingrés directe, l'Ajuntament remetrà a Suma entre els dies 5 i 10 de cada mes, els càrrecs en executiva, i s'establirà un període d'un mes per a comunicar i tornar a l'Ajuntament els valors rebutjats. En tot cas la dita comunicació es realitzarà abans del 30 de desembre.
  
7) El traspàs de càrrecs, ingressos i baixes de valors entre l'Ajuntament i Suma es produirà, sobre la base del corresponent document comptable, a través de suports informàtics d'acord amb el disseny que s'establisca entre aquests organismes.
  
8) Suma rendirà, d'acord amb el seu model, compte anual de gestió, que mostre el moviment hagut en l'exercici a què es referisca, en el termini de dos mesos comptats a partir de la finalització d'aquell, comprensiu de la documentació de l'any, per les operacions realitzades.
  
Sense perjudici de l'anterior, junt amb la liquidació mensual, Suma facilitarà a l'Ajuntament un avanç resum de la gestió realitzada fins a la dita liquidació.
  
L'Ajuntament podrà sol·licitar rendiment de comptes de forma extraordinària.
  
9) A l'objecte de conéixer la situació tributària dels contribuents els deutes dels quals es gestionen per Suma i les actuacions realitzades, Suma instal·larà terminals de consulta de les seues bases de dades en les dependències municipals que de comú acord s'establisquen.
  
10) En les oficines d'atenció al contribuent que s'implanten per Suma, l'Ajuntament disposarà d'un lloc de treball cara al públic amb possibilitat d'instal·lar terminals informàtics de l'Ajuntament, a l'objecte de prestar informació i facilitar qüestions de tràmit que afecten directament la gestió tributària municipal, podent-se consultar per Suma en aquests terminals les bases de dades municipals relatives a tributs.
  
11) La paralització dels expedients executius durant més de nou mesos, deguda a la inactivitat de l'Ajuntament, en el supòsit que hagen de cursar-se tràmits indispensables per a la continuació del procediment que siguen de la competència municipal i que no hagen sigut delegats, donarà lloc a la retrocessió i data, per "altres motius", dels valors corresponents en els comptes de Suma.
  
En tot cas, en els mesos d'abril i octubre de cada any es revisaran conjuntament els valors que es troben en aquesta situació per a procedir a la seua devolució a l'Ajuntament i data en comptes.
  
Entre altres, seran considerats com a tals els següents supòsits:
  
a) La falta d'emissió d'informe de veïnatge i béns en el municipi necessaris per a la tramitació d'expedients per crèdits incobrables, sempre que l'Ajuntament exigisca els dits tràmits.
  
b) La falta d'acreditació suficient sobre la notificació de les liquidacions que donen lloc a l'expedient de constrenyiment.
  
c) La falta de resolució de recursos de reposició plantejats en període voluntari o contra la provisió de constrenyiment, garantits suficientment, i dels quals tinga constància Suma de la seua presentació davant l'Ajuntament.
  
d) La resolució d'expedients de revisió iniciats d'ofici per l'Ajuntament en què s'haja acordat la suspensió provisional de les liquidacions objecte de revisió.
  
En els supòsits a) i b), el termini comptarà des de la petició d'informes; en els casos c) i d), des que es comunique a Suma la suspensió.
  
12) L'Ajuntament es compromet a realitzar actuacions de col·laboració en els aspectes següents:
  
a) Transvassament d'informació amb transcendència en executiva.
  
b) Compensació de deutes, amb caràcter periòdic.
  
c) Exigència d'acreditar la inexistència de no dèbits, en els supòsits establits en la legislació vigent.
  
d) Col·laboració en aprehensió, precinte i dipòsit de vehicles.
  
13) La devolució de les quantitats pendents d'aplicació que puguen produir-se, com a duplicats i excessos, i que es troben en comptes de Suma, es realitzarà directament per aquest organisme al contribuent.
  
14) L'Ajuntament i Suma podrà acordar totes les normes de desenvolupament que siguen necessàries per al compliment del present conveni.
  
15) L'Ajuntament i Suma conjuntament i de la forma que s'estipule anualment, podran establir plans i programes específics de recaptació, fixant criteris i objectius a aconseguir sobre els quals l'Ajuntament concedirà incentius econòmics addicionals a Suma, en funció del grau en què aquesta aconseguisca el seu compliment, en els termes que es fixen en els dits plans i programes.
  
L'Ajuntament es reserva la facultat d'establir, amb caràcter excepcional i amb la deguda justificació, criteris d'actuació sobre grups d'expedients que tinguen un deute tributari en executiva les característiques especials del qual així ho exigisquen. Suma Gestió Tributària facilitarà a l'Ajuntament la informació necessària per a la creació i selecció d'aquests grups homogenis de treball, que tindran un límit de 500 expedients anuals.
  
16) Per a la gestió dels expedients que per la seua complexitat o especialitat es determine, Suma crearà un departament especial, en els seus serveis centrals de la ciutat d'Alacant, al qual s'adscriurà personal qualificat i els mitjans suficients que garantisquen la seua eficàcia.
  
17) Suma haurà d'impulsar i facilitar el desenvolupament de noves tecnologies tendents a facilitar el cobrament.
  
Quart. Entrada en vigor i termini de vigència.
  
Una vegada acceptada per la Diputació Provincial la present delegació entrarà en vigor amb efectes des de l'1 de gener de 1999 i estarà vigent fins al 31 de desembre de l'any 2003, quedant tàcitament prorrogada per períodes d'un any si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
  
Disposició final
  
La delegació per a recaptar en via de constrenyiment les sancions per incompliment del Reglament de Circulació tindrà efectes, exclusivament, per a les que s'imposen a partir de l'1 de gener de 1999."
  
Segon
  
Facultar el president senyor Julio de España Moya o qui legalment el substituïsca, per a l'acceptació, en els termes assenyalats en el punt primer del present acord, de la delegació l'acord plenari de la qual es reba en aquesta Diputació Provincial corresponent a l'Ajuntament d'Alacant, donant compte al Ple d'aquesta."
  
L'Ajuntament d'Alacant en la sessió plenària de data 5 de febrer de 1999 va acordar delegar en la Diputació Provincial d'Alacant les facultats de recaptació executiva en els mateixos termes transcrits anteriorment.
  
Vistos els acords mencionats i en ús de les facultats atribuïdes a aquesta Presidència per acord de Ple provincial de 4 de febrer de 1999, en el punt segon, he resolt:
  
Acceptar, en els mateixos temes assenyalats en el punt primer del mencionat acord, la delegació en la Diputació Provincial d'Alacant, efectuada per l'Ajuntament Alacant, en matèria de recaptació en període executiu dels ingressos de dret públic municipals.
  
Cosa que es publica perquè en prengueu coneixement.
  
Alacant, 19 de febrer de 1999.- El president: Julio de España Moya.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Tranports